b'\n_START_ARTICLE_\nEstokolmo\n_START_PARAGRAPH_\nAng Estokolmo (Suweko at Ingles: Stockholm) ay ang kabisera at pinakamalaking lungsod ng Suwesya at bumubuo ng pinakamataong kalakhan sa Escandinavia. Ito ang himpilan ng pamahalaang Sweko, ang Riksdag (parlamento), at ang tinitirhan ng monarkong Sweko at gayun din ng punong ministro. Mula noong 1980, ang monarko ay naninirahan sa Palasyo ng Drottningholm sa labas ng Estokolmo at ginagamit ang Palasyo Real ng Estokolmo bilang kaniyang tanggapan at opisyal na tahanan. Base sa 2010, ang kalakhang Estokolmo ay tinitirhan ng humigit-kumulang sa 22% ng populasyon ng Swesya. Ang Estokolmo ay siyang pinakamataong lungsod sa Swesya, na may populasyong 851,155 sa mismong lungsod (2010), 1.37 milyon sa mga karatig-pook (2010) at bandang 2.1 milyon naman sa 6,519\xc2\xa0km-kw (2,517.00\xc2\xa0mi-kw) kalakhan._NEWLINE_Itinaguyod noong 1250, ang Estokolmo ay magmula noon pang isa sa mga sentrong pangkultura, pangmedya, pampolitika at pang-ekonomiya ng Swesya. Ang magandang kinalalagyan nito sa 14 pulo sa timog-gitnang baybay ng Swesya sa bibig ng Lawa ng M\xc3\xa4laren, sa tabi ng Kapuluan ng Estokolmo, ay may kahalagahan noon pa man. Ang Estokolmo ay hinahalal ng GaWC bilang isang global city, na may kauriang Alpha-. Sa 2008 Global Cities Index, ang Estokolmo ay nakalista bilang ika-24 sa daigdig, ika-10 sa Europa at unang-una sa Escandinavia. Ang Estokolmo ay kilala sa kagandahan, mga gusali at arkitektura, sagana at malinis na tubig, at sa maraming mga parke nito. Ito ay kadalasan tinaguriang Venecia ng Hilaga.'